Ciolacu: Moţiunea de cenzură se va vota luni, 31 august.
Moțiunea de cenzură se va vota luni, 31 august. Anunțul a fost făcut de Marcel Ciolacu pe Facebook.
"Moţiunea de cenzură se va vota luni – 31 august! Guvernul Orban trebuie să plece!!!", scrie pe Facebook Marcel Ciolacu.Moţiunea de cenzură "Guvernul PNL – De la Pandemie la pande-mită generalizată" a fost depusă săptămâna trecută."Am depus moţiunea de cenzură împotriva celui mai dezastruos guvern pe care l-a avut România în ultimii 30 de ani. În loc să vină cu soluţii pe care toţi românii le aşteptau, guvernul Orban a devenit factorul agravant al pandemiei. Rezultatul îl vedem cu toţii – au scăpat total de sub control pandemia, au distrus economia şi au prăbuşit nivelul de trai al românilor", declara atunci Marcel Ciolacu.El a spus că negociază pentru susţinerea moţiunii cu toate formaţiunile parlamentare, mai puţin cu PNL şi PMP.Şeful Cancelariei prim-ministrului, Ionel Dancă, a depus, vineri, la sediul CCR, sesizarea referitoare la conflictul juridic de natură constituţională determinat de moţiunea de cenzură. El critica PSD, spunând că e un "partid de piromani care dau foc la ţară", iar Guvernul este "pompier".